स्नोफॉल के कारण फंसे 370 टूरिस्ट को बचाया, नाथुला और त्सोमगो झील से लौट रहे थे
सिक्किम में सेना का ऑपरेशन हिम राहत, स्नोफॉल के कारण फंसे 370 टूरिस्ट को बचाया, नाथुला और त्सोमगो झील से लौट रहे थे> Rescued 370 tourists stranded due to snowfall, returning from Nathula and Tsomgo lakes
सिक्किम में फंसे 370 टूरिस्ट को रविवार को सेना ने बचा लिया। ये सभी नाथुला और त्सोमगो झील से गंगटोक लौट रहे थे। शनिवार शाम को भारी स्नोफॉल के कारण फंस गए थे। इनकी मदद के लिए सेना और पुलिस पहुंच गई थी। सेना ने स्थानीय प्रशासन और पुलिस की मदद से ऑपरेशन हिम राहत चलाकर सभी को बचा लिया।
भारतीय सेना की त्रिशक्ति कॉर्प्स ने फंसे हुए पर्यटकों को ठहरने की जगह, मेडिकल हेल्प, गर्म कपड़े और भोजन दिया।
ऑपरेशन हिम राहत की तस्वीरें: 
900 टूरिस्ट फंसे थे 
पुलिस के अनुसार, शनिवार शाम को नाथुला और त्सोमगो झील से वापस सिक्किम की राजधानी की यात्रा कर रहे लगभग 900 पर्यटक भारी हिमपात के कारण फंस गए थे। सेना ने शाम को 15 वाहनों को वहां से आगे निकालने में मदद की।
पूर्वी सिक्किम में हुई भारी बर्फबारी के कारण प्रशासन ने हाल ही में कई दिनों तक नाथुला और त्सोमगो झील के लिए पास जारी करना बंद कर दिया है।